OzLabs/hebrew-wiki-articles huggingface dataset:
יחיאל מיכל טברסקי

הרב יחיאל מיכל טברסקי (טוורסקי) הוא רב, אדמו"ר ומלחין חסידי אמריקני. ראש קהילת בית יהודה במילווקי. ידוע גם כאדמו"ר מהורניסטייפל מילווקי. בנו של רבי יעקב ישראל מ. אחיו היה הפסיכיאטר הרב אברהם טברסקי.

== קורות חייו ==
נולד בשנת ה'תרצ"ט לרבי יעקב ישראל בנו של רבי בן ציון יהודה לייב מהורנוסטייפל, ולדבורה לאה בתו של רבי בן ציון הלברשטאם מבאבוב. אחרי פטירת אביו רבי יעקב ישראל ששימש כאדמו"ר מהורנוסטייפל במילווקי מונה רבי מיכל כממשיכו במילווקי.

הרב טברסקי, כאחיו, למד הן בישיבות והן במוסדות השכלה: בישיבת סקוקי, ישיבת נר ישראל בבולטימור, ישיבת לייקווד, ובאוניברסיטת מרקט במילווקי.

== לחניו ==
הרב טברסקי כמו סבו רבי בן ציון מבאבוב ואחיו הרב אברהם ידוע כמלחין ניגונים ושירים חסידיים שניים משיריו "רוממו" ו"תקע בשופר" התפרסמו מאוד. הרב טברסקי הוציא שני אלבומים של ניגוניו, בנוסף אליהם הוציא ישראל לאם אלבום מניגוניו של הרב טברסקי.

התזמורת הסימפונית מילווקי ערכה מחווה לכבוד תרומתו המוזיקלית של הרב טברסקי.

== משפחתו ==
אחיו: הרב אברהם יהושע השל טברסקי אדמו"ר, מלחין ופסיכיאטר. פרופסור אהרן טברסקי דיקן בית הספר למשפטים באוניברסיטת ברוקלין.

נשוי לרבנית פייגה טברסקי בתו של רבי ישראל אברהם מפאלטישאן (ה'תרע"ו - ה'תש"ן), סופרת ומרצה ליהדות. אחיה הוא רבי מרדכי שטיין מפאלטישאן.

ילדיו:
*ביילה גלדצלר, אלמנתו של הרב אליעזר גלדצלר ראש ישיבת אור ישראל בקנארסי.
*קוקי שפיץ.
*חנה מלכה זינגר, נשואה לרב דוד זינגר.
*הרב בן ציון טברסקי, עוזר רב קהילת בית יהודה.
*הרב אפרים טברסקי, רבה של קהל חסידים בשיקגו.
*הרב מרדכי טברסקי, רב בלונדון.
*הרב יעקב משה טברסקי, רב במונסי.

==קישורים חיצוניים==
* 

קטגוריה:אדמו"רים אמריקאים
קטגוריה:מלחינים אמריקאים
קטגוריה:בוגרי ישיבת נר ישראל-בולטימור
קטגוריה:בוגרי ישיבת לייקווד
קטגוריה:אדמו"רי בית צ'רנוביל
קטגוריה:אמריקאים שנולדו ב-1939
צסק"א מוסקבה (כדוריד נשים)

צסק"א (ברוסית: Женский Гандбольный клуб ЦСКА) הוא מועדון כדוריד נשים רוסי מהעיר מוסקבה, שנוסד על ידי אגודת צסק"א מוסקבה בשנת 2019 וכבר בעונת הבכורה הגיע למקום השלישי באליפות רוסיה ובעונת 2020/2021 זכתה לראשונה באליפות הליגה הרוסית בכדוריד נשים והעפילה לחצי גמר ליגת האלופות בכדוריד נשים.
==שחקניות נודעות==
* סבינה יאקובסן
* קתרין היינדל
* שרה ריסטובסקה
==הישגים לפי עונה==
{| class="wikitable" style="font-size:85%"
!עונה
!
!ליגה
!
!הגביע הרוסי
!colspan=2 |מפעלים אירופיים
|-
|style="background:#efefef;"|2019/20
|rowspan="5" align="center"|1
|rowspan="5"|ליגת{{ש}}העל
| align="center" width=30|3
|פיינל פור
|colspan="2" style="background:#efefef;"|
|-
|style="background:#efefef;"|2020/21
|align="center" bgcolor=gold|1
|רבע גמר
|ליגת האלופות
|חצי גמר
|-
|style="background:#efefef;"|2021/22
|bgcolor=silver|2
|bgcolor=gold|זכייה
|colspan="2"|<small>סולקה מהמפעלים האירופייםבעקבות הפלישה הרוסית לאוקראינה</small>
|-
|style="background:#efefef;"|2022/23
|bgcolor= gold|1
|bgcolor=gold|זכייה
|colspan="2" style="background:#efefef;"|
|-
|style="background:#efefef;"|2023/24
|bgcolor= |
|bgcolor=gold|זכייה
|colspan="2" style="background:#efefef;"|
|-
|}

==תארים==
;הליגה הרוסית בכדוריד נשים
* זכייה 2020/2021
* מקום שלישי: 2019/2020
;הגביע הרוסי בכדוריד נשים
* זכייה: 2021/2022, 2022/23, 2023/24
* פיינל פור: 2019/2020
;הסופר קאפ הרוסי בכדוריד נשים
* זכייה: 2022, 2023

== קישורים חיצוניים ==
* 

==הערות שוליים==

קטגוריה:מוסקבה: מועדוני ספורט
קטגוריה:קבוצות כדוריד נשים רוסיות
קטגוריה:צסק"א מוסקבה
ימן בלוז

ימן בלוז (באנגלית: Yemen Blues; בתרגום חופשי לעברית: "בלוז תימני") הוא הרכב מוזיקלי בינלאומי, בראשותו של המוזיקאי רביד כחלני, סולן ההרכב. ההרכב יוצר מוזיקה מקורית המשלבת השפעות של ג׳אז לטינית פאנק ובלוז עם השפעות מוזיקה תימנית ואפריקאית.

== היסטוריה ==
ההרכב הוקם בשנת 2010 על ידי רביד כחלני. ב-2011 הוציא ההרכב את אלבום הבכורה שלו, בחברת התקליטים לב גרופ מדיה, הנושא את שם הלהקה באנגלית, Yemen Blues. האלבום נתמך על ידי סיבוב הופעות, שכלל מאות הופעות ברחבי העולם וזכה להצלחה רבה.<ref></ref> בשנת 2014, בתום סיבוב ההופעות, החלו חברי ההרכב לעבוד על האלבום השני.

ב-2015 יצא האלבום השני של ההרכב, Insaniya, בלייבל "אינזימה". באלבום מתארחים הזמר הישראלי-תימני ציון גולן, הראפר הצרפתי דייב פוצינו, והזמרת המוסלמית מרים חסן. האלבום זכה להצלחה רבה ולשבחים, בישראל ובעולם.<ref></ref>

ב-2018 יצא אלבום ההופעה, Live in Tel Aviv, המתעד את הופעתם בתל אביב, באותה השנה.<ref></ref>

== דיסקוגרפיה ==
=== אלבומי אולפן ===
* 2011: Yemen Blues
* 2015: Insaniya

=== אלבומי הופעה ===
* 2018: Live in Tel Aviv

== קישורים חיצוניים ==

* 

== הערות שוליים ==

קטגוריה:להקות אתניות ישראליות
קטגוריה:מוזיקאי בלוז
קטגוריה:מוזיקת עולם
מרקובי קולי

מרקובי קולי או מגדלי מרקו (במקדונית: Маркови Кули; בסרבית: Маркове куле) נמצא כ-2.25 ק"מ צפון-מערבית מפרילפ, מקדוניה הצפונית, ומעט מעל הכפר וארוש . מרקובי קולי, הקרוי על שמו של הנסיך הסרבי מימי הביניים, הנסיך מרקו , ממוקם על גבעה ומוקף במדרונות תלולים המכוסים אבני גרניט דקות.

ב-24 ביוני 2004, נרשם כאתר מורשת עולמית מיועד של אונסק"ו. ב-10 באפריל 2006, האתר הוכרז כאנדרטת טבע.<ref></ref>

== תכונות ==
במהלך המחקר הארכאולוגי שבוצע במרקובי קולי, נמצו שרידים שהצביעו על קיומו של היישוב העתיק הקדום קרמיה. בתקופה הרומית, הורחב היישוב קרמיה לכיוון דרום-מערב, עובדה שהועלתה על ידי מספר קישוטים משיש של בזיליקת נוצרית קדומה.

חומת ההגנה של מרקובי קולי מתוארכת למאה ה-13 וה-14. עובי הקירות של חומת ההגנה הן בעומק של כמטר. מעל המגדלים הייתה מרגמה עשויה מאבן גיר. האזור התחתון של חומת ההגנה היה מורכב משורת קירות קצרים שנמשכו בקו שבור. על פי חלק מהממצאים ההיסטוריים, עד החלק השני של המאה ה-14 ואפילו מאוחר יותר, מצודה זו הוגנה על ידי 40 חיילים בלבד.

בתוך מרקובי קולי, היו קירות פנימיים שהפרידו בין קרמיה לאזורים קטנים אחרים. מרקובי קולי הכליל גם את ארמונו של המלך הסרבי ווקאשין ובנו, הנסיך מרקו . השער הצפוני של מרקובי קולי היה שער כפול, וכמו כן בית משמר גדול היה בין 2 הכניסות. במהלך המחקר הארכאולוגי שבוצע באזור השער הצפוני, נמצאה עדות לשחזורים רבים של שער זה. באזור הדרומי של מרקובי קולי, היו שלושה מגדלי שמירה.

באזור המערבי של מרקובי קולי, נמצאו קברים שננעצו בסלע. במאה ה-14, שימש אזור זה מקום מפלט זמני של האוכלוסייה המקומית מפני פשיטות טורקיות.

במרקובי קולי, קיימים גם פסלים שדומים לבעלי חיים שונים כמו למשל אריה, צב ופיל (יש הטעונים כי הפסל בכלל דומה לחסידה). יש המאמינים כי פסלים אלו שימשו חלק חשוב בטקסי הדת של העמים הקודמים שישבו באזור.

לאחר מותו של הנסיך מרקו ב-1395, מרקובי קולי נכבש על ידי האימפריה העות'מאנית במאה ה-14. בזמן זה, תושבי היישוב לשעבר, קרמיה, עברו ליישוב החדש וארוש . היישוב החדש הופרד למספר רבעים, ולכל אחד מהרבעים הייתה כנסייה.

== גלריה ==
<gallery>
קובץ:Markove Kule4 - hlavni obytna stavba hradu (palac).jpg|מרקובי קולי
קובץ:Markovi Kuli zapaden del.JPG|מרקובי קולי מצדו המערבי
קובץ:Markovi Kuli Prilep.JPG|מרקובי קולי; ניתן לראות את פרילפ ברקע
קובץ:Markovi-Kuli.JPG|מרקובי קולי
קובץ:Маркови Кули (65).jpg|מרקובי קולי
קובץ:Маркови Кули (87).JPG|מרקובי קולי
קובץ:Маркови Кули - Карпа Слон (19).JPG|סלע הפיל, מרקובי קולי
קובץ:Маркови кули 2.JPG|מרקובי קולי
</gallery>

== לקריאה נוספת ==
* אלכסנדר דרנקו, [https://archive.org/details/AleksandarDerokoSrednjovekovniGradoviUSrbijiCrnojGoriIMakedoniji ערי ימי הביניים בסרביה, מונטנגרו ומקדוניה], בלגרד 1950 

== קישורים חיצוניים ==

<div class="mw-content-ltr">
* [http://web.archive.org/web/20101201103700/http://my.opera.com/ancientmacedonia/blog/2007/08/03/markovi-kuli-prilep Markovi Kuli Prilep (Macedonian Civilization)]
</div>

== הערות שוליים ==

קטגוריה:מקדוניה הצפונית: גאוגרפיה
קטגוריה:מקדוניה הצפונית: מבנים
קטגוריה:אירופה: ארמונות
קטגוריה:מקדוניה הצפונית: תרבות
קטגוריה:מקדוניה הצפונית: אתרים ארכאולוגיים
סלטינסקי איזבור

סלטינסקי איזבור (במקדונית: Слатински Извор) היא המערה הגדולה ביותר שנמצאה במקדוניה הצפונית והיא נמצאת על ההר פסיאק (Pesjak). סלטינסקי איזבור נקראת על שם הכפר שהיא נמצאת לידו, סלאטינה .

ב-24 ביוני 2004, נרשם כאתר מורשת עולמית מיועד של אונסק"ו. ב-24 בפברואר 2011, המערה הוכרזה כאנדרטה טבעית על פי חוק.

==תכונות==
המערה נוצרה משיש בעידן-הקרח האחרון . המערה מורכבת מתעלה ארוכה שממנה מסתעפים תעלות ארוכות וקצרות יותר ממספר כיוונים.

אורך המערה שנחקר עד כה הוא כ-800 מטר, כאשר כ-705 מטרים מהם שייכים לתעלת המערה הראשית. עם זאת, עד כה ידוע שאורך המערה היא יותר מ-4 ק"מ. עמודי המערות והנטיפים נמצאים במקומות מסוימים בתעלה הראשית, ובאולם המערות הגדול ביותר נמצאים נטיפים גדולים יותר. נהר תת-קרקעי באורך של כ-557 מטר נמצא במערה. מהנהר התת-קרקעי נוצרו סלעי טרוורטין, בהן גם נמצאו נוכחות של סרטנאים במערה, וכמו כן אגם מערות ירוק וענק.

על פי אורך המערה, נראות המערה ומיקום המערה, יש למערה סלטינסקי איזבור הזדמנויות מצוינות לשמש בשביל תיירות.

==גלריה==
<gallery mode="packed" heights="120">
קובץ:Пештера Слатински Извор (Порече) 01.jpg|פער הפתח הימני ממנו נכנסים למערה
קובץ:Пештера Слатински Извор (Порече) 02.jpg|פער הפתח הראשוני ממנו נכנסים למערה
קובץ:Пештера Слатински Извор (Порече) 04.jpg|המערה הראשית
קובץ:Пештера Слатински Извор (Порече) 03.jpg|המערה הראשית
קובץ:Пештера Слатински Извор (Порече) 11.jpg|בתוך המערה
קובץ:Пештера Слатински Извор (Порече) 05.jpg|הכניסה לאחד מאולמות המערות
קובץ:Пештера Слатински Извор (Порече) 07.jpg|הכניסה לאחד מאולמות המערות
קובץ:Пештера Слатински Извор (Порече) 08.jpg|נטיפים על תקרת המערה
קובץ:Пештера Слатински Извор (Порече) 09.jpg|נטיפים על תקרת המערה
קובץ:Пештера Слатински Извор (Порече) 10.jpg|בתוך אחד מאולמות המערה
</gallery>

==קישורים חיצוניים==

==הערות שוליים==

קטגוריה:מערות נטיפים
קטגוריה:אירופה: מערות
קטגוריה:מקדוניה הצפונית: גאוגרפיה
המרכזים ההיסטוריים של בראט ושל ג'ירוקסטרה

המרכזים ההיסטוריים של בראט ושל ג'ירוקסטרה (באלבנית: Qendrat historike të Beratit dhe Gjirokastrës) הם אתר מורשת עולמית בדרום אלבניה. ג'ירוקסטרה נוספה לרשימת אתרי המורשת העולמית של אונסק"ו ב-2005, ובראט נוספה כהרחבה ב-2008.<ref></ref><ref></ref> הם רשומים כדוגמאות נדירות לערים עות'מאניות עם ארכיטקטורה האופיינית לתקופה העות'מאנית.<ref></ref>

בראט מכונה לעיתים קרובות "עיר אלף החלונות", ונחשבת אחד מהאוצרות הארכיטקטוניים של אלבניה. עקבות של אילירים, יוונים, רומאים, ביזנטים ועות'מאנים עדיין ניכרים ושמורים היטב בעיר, עם טירות, אחוזות, כנסיות, מסגדים, איקונינים וציורי קיר.<ref></ref><ref></ref> במשך מאות שנים הייתה בראט מקום שבו דתות וקהילות שונות התקיימו יחד בשלום.

ג'ירוקסטרה, המכונה עיר האבן, משתרעת על צדו התלול של הנהר דרינו , ומשקיפה על הנוף ההיסטורי עם ארכיטקטורת אבן ציורית הממוסגרת על ידי הרים מכל עבר. כמו רוב הערים האחרות באלבניה, ג'ירוקסטרה נושאת אוצרות ארכיטקטוניים של תרבויות שונות ששלטו בעבר באזור.

== לקריאה נוספת ==
<div class="mw-content-ltr">
*Damian Komata, [https://www.persee.fr/doc/iliri_1727-2548_1988_num_18_2_1503 Gjurmë të antikitetit ilir dhe të mesjetës në kalanë e Gjirokastrës / Vestiges de l'Antiquité illyrienne et du Moyen Age dans la forteresse de Gjirokastra], pp. 165-176 
</div>

== קישורים חיצוניים ==

== הערות שוליים ==

קטגוריה:אלבניה: אתרי מורשת עולמית
קטגוריה:אלבניה: תרבות
איוואן אקלינד

איוואן אקלינד (בשוודית: Ivan Henning Hjalmer Eklind; 15 באוקטובר 1905 – 23 ביולי 1981) היה שופט כדורגל שוודי, וידוע בעיקר כמי ששפט את גמר מונדיאל 1934. באותו משחק היה בן 29 בלבד ובכך היה לשופט הצעיר ביותר לשפוט משחק גמר מונדיאל.

==ביוגרפיה==

===מונדיאל 1934===

אקלינד שפט במהלך גביע העולם שנערך באיטליה ב-1934 שלושה משחקים. את משחקו הראשון בניצחון 2–3 של שווייץ על הולנד עבר בהצלחה אך בשני המשחקים האחרים, משחקי חצי הגמר והגמר של איטליה, ספג בהם ביקורות קשות על טעויות שיפוט לטובתם של המארחים. בחצי הגמר בו איטליה התמודדה מול אוסטריה ניצחו האיטלקים בזכות שער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של אקלינד. למרות ההופעה הזאת, או בגללה, הורשה אקלינד לשפוט את משחק הגמר בו איטליה ניצחה 1–2 בהארכה את צ'כוסלובקיה. גם במשחק זה נאמר כי הוא קיבל החלטות מפוקפקות כשלא נתן לצ'כוסלובקים כדור עונשין לאחר שארלדו מונצליו הכשיל את אנטונין פוץ' בתוך רחבת האיטלקים. אחרי סיום הטורניר היו טענות כי אקלינד שוחד על ידי המארחים ושבחצי הגמר היה לאורח של הרודן הפשיסטי בניטו מוסוליני.

===אחרי הטורניר===

לאחר סיום מונדיאל 1934 אקלינד גם שפט במונדיאל 1938 שנערך בצרפת. במשחקי שמינית הגמר, ברזיל נגד פולין ובמשחק החוזר של שווייץ וגרמניה הנאצית, היה לשופט ובמשחק רבע הגמר של איטליה וצרפת היה לעוזרו של לואי בארט כששימש הפעם כקוון. גם במונדיאל 1950 שפט משחק אחד. אקלינד נפטר בסטוקהולם בירת שוודיה, שם גם נולד, בגיל 75.

== קישורים חיצוניים ==

קטגוריה:שופטי כדורגל
קטגוריה:שוודים שנולדו ב-1905
קטגוריה:נפטרים ב-1981
בז חום

בז חום (שם מדעי: Falco berigora) הוא מין של עוף דורס מהסוג בז, החי באוסטרליה ובגינאה החדשה. שמו המדעי ניתן על שם האבוריג'ינים, החיים באותם אזורים בהם מצוי הבז.

אורכו של בז זה 40 עד 50 סנטימטרים והוא בעל נוצות חומות ומעט אדמדמות וקצוות הכנפיים שחורים. לעיתים נמצאים בגוונים בהירים מעט יותר וחלק מהאזורים מפוספסים מעט. הראש בהיר יחסית עם פסים כהים לאורך העיניים. המקור מעוקל וצבעו כחלחל-אפור עם בליטה שחורה בקצה. הלחיים והסנטר לבנים והכפות אפורות. שני הזוויגים דומים במראם וגודלם.

הבז הוא דורס פעיל יום המחפש בדאייה יונקים קטנים כמו מכרסמים או כיסאים קטנים וכן צעירי ארנבונים, עופות שונים, לטאות, נחשים ופרוקי-רגליים כמו עכבישים, נדלים או חרקים. בחורף הבזים מסתמכים בעיקר על תזונה של חרקים והם מלקטים אותם מהקרקע.

הבזים הם עופות מונוגמיים והנקבות מטילות בקנים מוכנים 2 עד 5 ביצים חומות-מנומרות. שני ההורים מטפלים ומביאים מזון לגוזלים.

==תת-מינים==
* Falco berigora novaeguineae - מצוי במרכז ומזרח גינאה החדשה ובסביבת החופים הצפוניים של אוסטרליה.
* Falco berigora berigora - מצוי לאורך אוסטרליה ובאי טסמניה.

==קישורים חיצוניים==

== הערות שוליים ==

<gallery mode="packed">
קובץ:Brown falcon1444.jpg
קובץ:Brown Falcon - Flickr - GregTheBusker (4).jpg
קובץ:Brown-Falcon,-Vic,-3.1.2008.jpg
קובץ:Falco berigora -Alice Springs, Northern Territory, Australia-8.jpg
קובץ:Brown falcon.jpg
</gallery>

קטגוריה:טקסונים שתוארו בידי תומאס הורספילד
קטגוריה:בזיים
קטגוריה:אוסטרליה: עופות
קטגוריה:פפואה גינאה החדשה: עופות
קטגוריה:בעלי חיים שתוארו ב-1827
פורד קוגה

פורד קוגה (באנגלית: Ford Kuga) הוא SUV (ראשי תיבות של Sport utility vehicle) קומפקטי מתוצרת קונצרן הרכב פורד אשר מיוצר משנת 2008 ועד היום.

==דור ראשון==
* יוצר בין השנים 2008–2013.
* יוצר בגרמניה.
* מנועים: מנוע טורבו-בנזין, מנועי טורבו-דיזל
* סוג הנעה: הנעה קדמית 4x2, הנעה כפולה 4x4.

==דור שני==
* יוצר מ-4 באפריל 2012 – 2019
* יוצר בספרד, סין, טאיוואן, ארצות הברית ורוסיה.
* מנועים: מנועי טורבו-בנזין, מנועי טורבו-דיזל.
* סוג הנעה: הנעה קדמית 4x2, הנעה כפולה 4x4.

==דור שלישי==
* מיוצר משנת 2019.
* סוג מנועים: מנועי טורבו-בנזין, מנועי טורבו-דיזל, מנוע משולב בנזין + חשמלי בגרסה היברידית.
* סוג הנעה: הנעה קדמית 4x2, הנעה כפולה 4x4.
*פלטפורמה: פלטפורמת פורד C2.

== תמונות==
<gallery mode="packed" heights="90">
קובץ:Ford Kuga 2.0 TDCi Individual-Styling-Paket front 20100925.jpg | "פורד קוגה", דור ראשון
קובץ:Ford Kuga Rear.JPG | "פורד קוגה", דור ראשון
קובץ:Ford Kuga, Bs. As..JPG | "פורד קוגה", דור ראשון
קובץ:Ford Kuga in Limburg.jpg | "פורד קוגה", דור שני
קובץ:2012-03-07 Motorshow Geneva 4340.JPG | "פורד קוגה" שנת 2012
קובץ:2015 Ford Kuga (TF II MY16) Ambiente wagon (2017-11-18) 02.jpg | "פורד קוגה", שנת 2015
קובץ:2015 Ford Kuga (TF II MY16) Ambiente wagon (2017-11-18) 01.jpg | "פורד קוגה", שנת 2015
קובץ:2020 Ford Kuga Titanium First Edition EcoBlue 1.5.jpg | "פורד קוגה", שנת 2020
קובץ:Ford Kuga (third generation) IMG 3130.jpg | "פורד קוגה", דור שלישי
קובץ:Ford Kuga (third generation) Retro Classics 2020 IMG 0231.jpg | "פורד קוגה", דור שלישי
קובץ:RGP Patrol Car.JPG | "פורד קוגה", דור ראשון - ניידת משטרה
</gallery>

== קישורים חיצוניים ==

* 
* 
* 

==הערות שוליים==

קטגוריה:SUV
קטגוריה:מכוניות היברידיות
קוגה
קטגוריה:דגמי מכוניות שהושקו ב-2008
קטגוריה:כלי רכב גרמניים
קטגוריה:מכוניות אמריקאיות
קטגוריה:כלי רכב המיוצרים בספרד
קטגוריה:כלי רכב המיוצרים בטאיוואן
קטגוריה:כלי רכב המיוצרים בסין
אינפיניטי J30

אינפיניטי J30 (ביפנית: インフィニティ・J, באנגלית: Infiniti J30) היא מכונית סלון מתוצרת חטיבת הרכב אינפיניטי (באנגלית: Infiniti), חטיבה של יצרנית הרכב ניסאן (Nissan Motor Company Ltd) היפנית אשר יוצרה בין השנים 1992 – 1997 ביפן.

==ממאפייני "אינפיניטי J30"==

* יוצרו 74,332 יחידות.
* 4 דלתות סדאן.
* 5 נוסעים (2 + 3).
* מנוע קדמי - אורכי, מנוע קירור מים.
* סוג הנעה: הנעה אחורית.
* מנוע בנזין 3.0 ליטר מתוצרת ניסאן, סדרה "Nissan VG engine" סוג מנוע "VG30DE".
* סוג הנעה: הנעה אחורית.
* יחס כוח / משקל: 132.99 כ"ס ל-1,000 ק"ג.
* קיבולת מכל דלק - 72 ליטר.
* מקדם גרר - 0.35.
* צמיגים: 215/60 HR 15.
* קוטר הבלם הקדמי - 279 מ"מ, קוטר הבלם האחורי - 292 מ"מ.
* תאוצה בין 0–100 היא 8.4 שניות.

==גלריה==
<gallery mode="packed" heights="120">
קובץ:1997 Inifiniti J30.jpg | "אינפיניטי J30", שנת 1997
קובץ:Infiniti J30 .jpg | "אינפיניטי J30"
קובץ:Infiniti J30.jpg | "אינפיניטי J30"
קובץ:Infiniti-J30.jpg | "אינפיניטי J30"
</gallery>

==ראו גם==
* אינפיניטי Etherea
* אינפיניטי Q40

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1992
קטגוריה:כלי רכב יפניים
J30
אינפיניטי Q40

אינפיניטי Q40 (ביפנית: インフィニティ・Q40, באנגלית: Infiniti Q40) היא מכונית סלון קומפקטית מתוצרת חטיבת הרכב אינפיניטי (באנגלית: Infiniti), חטיבה של יצרנית הרכב ניסאן (Nissan Motor Company Ltd) היפנית אשר יוצרה בין השנים 2014 – 2015 ביפן.

==ממאפייני "אינפיניטי Q40"==

* 4 דלתות סדאן.
* 5 נוסעים.
* מנוע קדמי.
* סוג הנעה: הנעה כפולה 4x4.
* מנוע בנזין מתוצרת ניסאן סדרה "Nissan VQ engine" סוג מנוע "VQ37VHR".
* פלטפורמה: Nissan FM platform
* תאוצה בין 0–97 קמ"ש היא 5.5 שניות.
* דגם "אינפיניטי Q40" יוצא לארצות הברית כמודל 2015.
* סיום ייצור דגם "אינפיניטי Q40" היה ביוני 2015.

==ראו גם==
* אינפיניטי J30
* אינפיניטי Etherea

==קישורים חיצוניים==

* 
* 
* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-2014
קטגוריה:כלי רכב יפניים
Q40
אשתי המועדפת

אשתי המועדפת הללי האישה שלי (באנגלית: My Favorite Wife) הוא סרט קומדיה מטורפת אמריקאי משנת 1940 בבימויו של גרסון קאנין, עם קרי גרנט ואיירין דאן בתפקידים הראשיים.

התסריט נכתב על ידי לאו מקארי וסם ובלה ספיבק לפי סיפור של הזוג ספיבק בהשראת הפואמה "חנוך ארדן" של אלפרד טניסון. כמחווה קראו היוצרים לגיבור הסרט בשם ארדן.

מקארי ביים את קרי גרנט ואיירין דאן בסרט "האמת האיומה" (1937).

הסרט היה מועמד לפרס אוסקר על הסיפור הטוב ביותר, פרס אוסקר לפסקול המקורי הטוב ביותר ופרס אוסקר לעיצוב ההפקה הטוב ביותר.

==תקציר העלילה==
ניק ארדן (קרי גרנט) הוא עורך דין מטופל בבן ובת שאשתו אלן (איירין דאן) נעלמה באוקיינוס השקט לפני שבע שנים. לפי החוק הוא יכול לשאת אשה לאחר שבע שנים בהוראת שופט. הוא מגיע עם ביאנקה (גייל פטריק) כדי לקבל את אישור של השופט (גרנוויל בייטס) לנישואים. השופט מעיין במסמכים קובע כי אשתו מוכרזת כמתה מבחינה חוקית ומאשר את נישואיו.

הוא לוקח את אשתו לירח דבש ביוסמיטי. באותו יום מגיעה אלן לאחר שנחלצה מהאי הבודד בו חיה שבע שנים. הילדים לא מכירים אותה אבל חמותה (אן שומייקר) כן ובעצתה היא טסה ליוסמיטי ופוגשת בניק הנדהם.

ניק משתדל לא לגלות בינתיים את הסוד לביאנקה. הוא נעלם ומתנהג מוזר וזה הורס לביאנקה את ירח הדבש והם חוזרים הביתה שם נמצאת גם אלן שמוצגת לביאנקה כ"ידידת המשפחה".

בינתיים מתברר לניק שאלן חיה על האי עם אדם בשם סטיבן ברקט (רנדולף סקוט). הוא מאתר אותו ומגלה אדם חסון ויפה שאומר לו שעל האי הוא קרא לה "חווה" והיא קראה לו "אדם".

בינתיים ניק מתנהג מוזר לדעתה של ביאנקה והיא מזמינה לו פסיכיאטר (פדרו דה קורדובה) שמאבחן בעיה נפשית.

ניק נעצר באשמת ביגמיה והוא, ביאנקה, אלן וברקט מובאים לפני אותו שופט שאישר את הנישואים השניים וכעת הוא מבטל אותם.

ברקט מפציר באלן להתחתן איתו ולחזור לאי בו היו אבל היא קשורה לילדים ולאחר התלבטויות היא מגלה להם שהיא אמם ומתפייסת עם ניק.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|קרי גרנט
|ניק ארדן
|ארוסתו של בלנטיין
|-
|איירין דאן
|אלן ארדן
|אשתו הראשונה של ניק
|-
|גייל פטריק
|ביאנקה
|אשתו השנייה של ניק
|-
|רנדולף סקוט
|סטיב ברקט
|ידיד של אלן
|-
|אן שומייקר
|סבתא
|אמא של ניק
|-
|פדרו דה קורדובה
|ד"ר קולמר
|פסיכיאטר
|-
|גרנוויל בייטס
|
|שופט
|}

==קישורים חיצוניים==

* [https://www.youtube.com/watch?v=v87c-N2ymK0 קדימון לאשתי המועדפת], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1940
קטגוריה:סרטי RKO
קטגוריה:סרטי קומדיה מטורפת
קטגוריה:סרטי קומדיה רומנטית
קטגוריה:סרטי קרי גרנט
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קורט בונדי

קורט ורנר בונדי (בגרמנית: Curt Werner Bondy; 3 באפריל 1894, המבורג – 17 בינואר 1972) היה פסיכולוג ומחנך יהודי גרמני, מראשי יהדות גרמניה בשנות ה-30 ובין יוזמי הקמתן של חוות הכשרה לנוער יהודי גרמני, על מנת לסייע להם בהכשרה מקצועית לשם הגירה אל מחוץ לגרמניה הנאצית.

== קורות חייו ==
בונדי החל ללמוד רפואה בשנת 1914. בגלל פרוץ מלחמת העולם הראשונה, נאלץ להפסיק את לימודיו והשתתף במלחמת העולם הראשונה כחובש. לאחר מכן למד פסיכולוגיה בהמבורג וקיבל דוקטורט בשנת 1921 בנושא "תנועת הנוער הפרולטרית בגרמניה". הוא היה מייסד שותף של ארגון הסטודנטים הסוציאליסטי בהמבורג. וכבר במהלך לימודיו היה מעורב בחינוך חברתי, בין היתר בניסיון לרפורמה במערכת הכלא לנוער. בשנים 1923–1925 היה בונדי עוזר מתנדב במכון הפדגוגי באוניברסיטת גטינגן. הוא השלים את הפוסט-דוקטורט שלו בהמבורג בשנת 1925 על בעיות פדגוגיות במערכות כלא לנוער ועל פסיכולוגיה חברתית ולימד כעוזר פרופסור עד 1930. משנת 1930 היה פרופסור לחינוך חברתי בגטינגן ובמקביל ניהל בית כלא לנוער באייזנך עד שעזב את עבודתו ב-25 באפריל 1933. הוא נחשב בין מחדשיה של מערכת החינוך לרווחה ופדגוגיה של בית הסוהר.

בשנת 1933 סולק מתפקידיו אלו עקב המדיניות הנאצית של סילוק היהודים ממשרותיהם, ועבד עם מרטין בובר בארגון הסיוע היהודי בפרנקפורט. בשנת 1936 מונה לראש מרכז ההדרכה גרוס ברזן בשלזיה על ידי הנציגות הארצית של יהודי גרמניה – מרכז שפעל למרות עוינות מצד החוגים הציוניים.

לאחר ליל הבדולח בשנת 1938 גורש בונדי ופעילי הכשרה אחרים למחנה הריכוז בוכנוואלד, ממנו שוחררו רובם בדצמבר תמורת הבטחה שיהגרו. בונדי שהה באנגליה והולנד. בשנת 1939 היגר לארצות הברית, שם היה מעורב בהקמת חוות הייד פארק במדינת וירג'יניה בניסיון להמשיך את גרוס ברזן, ולימד בקולג' ויליאם ומרי .

משנת 1949 היה פרופסור לפסיכולוגיה באוניברסיטת המבורג ועמד בראש המכון לפסיכולוגיה עד פרישתו בשנת 1959.

== תרומתו המקצועית והתאורטית ==
בונדי תרם תרומה משמעותית לתקנון (סטנדרדיזציה) בינלאומית בתחומי פסיכולוגיה חברתית ומתודולוגיה פסיכולוגית. תחת הנהגתו של בונדי התקיימו מבחני האינטליגנציה הראשונים למבוגרים וילדים גרמניים סטנדרטיים. הידוע ביותר הוא מבחן המבורג-וקסלר למבוגרים. בונדי יזם קורס "פדגוגיה חברתית" באוניברסיטת המבורג, פיתח חיבור בין הכשרה אקדמית ומעשית במרכז לייעוץ חינוכי שיצר, והשפיע על התפתחות הפסיכולוגיה הקלינית.

== ספרים שכתב ==
* Pädagogische Problem im Jugendstrafvollzug, 1925
* Problems of Internment Camps, Journal of Abnormal and Social Psychology, 1943.
* Bindungslose Jugend, 1952

== קישורים חיצוניים ==

* [https://www.yadvashem.org/he/holocaust/this-month/september/1941.html על בונדי וחוות ההכשרה בגרוס ברזן], באתר יד ושם
* https://web.archive.org/web/20060520111218/http://www.uua.org/re/faithworks/fall03/curriculumandlearningresourcese.html 
* https://web.archive.org/web/20060519021025/http://www.uua.org/re/faithworks/fall03/fall03.pdf
* https://web.archive.org/web/20061129101032/http://www1.uni-hamburg.de/psycholo/psychneu/seiten/info/geschichte.htm 

קטגוריה:פסיכולוגים יהודים גרמנים
קטגוריה:אנשי חינוך יהודים גרמנים
קטגוריה:גרמנים שנולדו ב-1894
קטגוריה:גרמנים שנפטרו ב-1972
Songs from the Superunknown

Songs from the Superunknown הוא מיני אלבום של להקת הגראנג' האמריקאית סאונדגארדן שיצא לאור בנובמבר 1995 בחברת התקליטים A&M. 

המיני אלבום הוא למעשה גרסת הסאונד-בלבד של ה-CD-ROM מולטימדיה ששוחרר בצמוד אליו: "Alive in the Superunknown", והם כוללים חמש רצועות: מתוכם 4 מהאלבום האחרון שיצא שנה לפני כן "Superunknown", ושיר אחד שלא שוחרר מעולם. בנוסף בתקליטור (שבו ארבעת השירים הראשונים באוסף) ישנו גם חלק של מולטימדיה הכולל תמונות של הלהקה, משחק וידאו, וידאו קליפים של סינגלים מהאלבום (לשירים "The Day I Tried to Live", "Black Hole Sun", "My Wave", and "Fell on Black Days"), וידאו של אפקטים מיוחדים, וצילום מהופעה חיה של "Kickstand".

== רשימת השירים ==

==קרדיטים==
* מאט קמרון – תופים
* כריס קורנל – שירה, גיטרת קצב
* קים ת'איל – גיטרה מובילה
* בן שפרד – בס
* מייקל ביינהורן, ברנדן אובראיין, סאונדגארדן - הפקה
* סוזן סילבר - ניהול

==קישורים חיצוניים==

קטגוריה:אלבומי גראנג'
קטגוריה:סאונדגארדן
קטגוריה:מיני-אלבומים מ-1995
קטגוריה:מיני-אלבומים באנגלית
קוואנאדאלסניוקור

קוואנאדאלסניוקור (באיסלנדית: Hvannadalshnúkur או Hvannadalshnjúkur) היא פסגה בצורת פירמידה המצויה בשפתו הצפונית-מערבית של מכתש הפסגה של הר הגעש Öræfajökull בפארק הלאומי ואטנאיוקול, אשר באיסלנד. הפסגה היא הנקודה הגבוהה ביותר במדינה, וכנגזרת מכך באי.

== גאוגרפיה ==
מדידה רשמית שהושלמה באוגוסט 2005 קבעה כי גובה ההר הוא 2,109.6 מטר<ref>[http://www.vatnajokull.com/2111.htm "The highest mountain in Iceland re-measured"] Vatnajokull.com Retrieved 2013-08-09.</ref>, וזאת לאחר שבעבר נקבע כי גובהו הוא 2,119 מטרים. 

הפסגה שוכנת בחלקו הדרומי של האי, כחלק מהפארק הלאומי ואטנאיוקול, המכיל את ואטנאיוקול, הגדול בכיפות הקרח של איסלנד.

== גישה לפסגה ==
המסלול לפסגה הוא טיפוס פופולרי דרך נקיקים רבים ונסתרים לעיתים קרובות, ובשל כך הטיפוס מצריך הובלה של מדריכי טיפוס הרים מנוסים.

== גלריה ==
{| class="wikitable"
|+
!צולמה באוגוסט 2011]]
!ממוזער
|-
|צילום מ-[[25 במאי 2005]]
|ממוזער
|-
|צילום מ-2 באוגוסט 2011]]
|ממוזער
|-
|ממוזער
|ממוזער
|}

== קישורים חיצוניים ==

* [http://www.peakbagger.com/peak.aspx?pid=8836 מידע על הפסגה] 
* [https://www.vatnajokulsthjodgardur.is/en מידע על הפארק הלאומי] 

== הערות שוליים ==

קטגוריה:איסלנד: גאוגרפיה
קטגוריה:הפסגות הגבוהות במדינתן
גארי סנט ג'ין

גארי סנט ג'ין (באנגלית: Garry St. Jean; נולד ב-10 בפברואר 1950) הוא מאמן ומנהל קבוצות כדורסל אמריקאי. היה בעברו המאמן הראשי של קבוצות ליגת ה-NBA סקרמנטו קינגס (1992–1997) וגולדן סטייט ווריורס (1999–2000), וכן שימש כג'נרל מנג'ר של הווריורס בין השנים 1997–2004.

==קריירת אימון וניהול==
===השנים הראשונות===
סנט ג'ין נולד וגדל בעיר צ'יקופי שבמסצ'וסטס, ובנערותו למד במכללת ספרינגפילד. בשנת 1980, לאחר 7 שנים כמאמן כדורסל בקבוצות ליגות תיכונים, מונה לעוזר מאמן בקבוצת מילווקי באקס מליגת ה-NBA, תחת המאמן הראשי דון נלסון. ב-3 מתוך 5 עונותיו בתפקיד העפילה מילווקי לגמר האזור המזרחי בפלייאוף ה-NBA.

בין השנים 1986–1988 שימש כעוזר מאמן בניו ג'רזי נטס, וב-4 העונות הבאות חזר לשמש כעוזרו של נלסון, הפעם בגולדן סטייט ווריורס.

===סקרמנטו קינגס===
לקראת עונת מונה למאמן הראשי של סקרמנטו קינגס, במקומו של המאמן הזמני רקס יוז. בכל 4 עונותיו הראשונות בתפקיד רשמו הקינגס מאזן ניצחונות שלילי, חרף הצטיינותו של כוכב הקבוצה מיץ' ריצ'מונד. במרץ 1997 פוטר סנט ג'ין מאימון הקבוצה, לאחר כ-4 עונות וחצי, והוחלף על ידי עוזרו אדי ג'ורדן. לאורך התקופה העמידה סקרמנטו מאזן כולל של 159 ניצחונות ו-236 הפסדים (40.3%).

===גולדן סטייט ווריורס===
ביולי 1997 מונה לג'נרל מנג'ר של גולדן סטייט ווריורס, במקומו של אל אטלס. פעולתו הראשונה כג'נרל מנג'ר הייתה שליחתו של כוכב הקבוצה ב-12 העונות הקודמות – כריס מאלין – בטרייד אינדיאנה פייסרס, תמורת אריק דמפיר. בשנים הבאות ביצע פעולות משמעותיות נוספות, בהן:
*בפברואר 1998 העביר את ג'ו סמית' ובראיין שו לפילדלפיה 76', תמורת ג'ים ג'קסון וקלרנס ות'רספון.
*בדראפט 1998 בחר את וינס קרטר בבחירה החמישית, ומיד העביר אותו לטורונטו ראפטורס תמורת אנטואן ג'יימיסון (שנבחר רביעי).
*בינואר 1999 העביר את לטרל ספריוול לניו יורק ניקס, תמורת ג'ון סטארקס, כריס מילס וטרי קאמינגס.
*בפברואר 2000 העביר את סטארקס יחד עם בחירת דראפט עתידית לשיקגו בולס, תמורת לארי יוז ובילי אוונס.
*בדראפט 2001 בחר את ג'ייסון ריצ'רדסון (בחירה חמישית), טרוי מרפי (בחירה 14) וגילברט ארינאס (בחירה 31).
*בדראפט 2003 בחר את מייק דאנליבי הבן בבחירה השלישית.
*באוגוסט 2003 העביר את ג'יימיסון, מילס, יירי ולש ודני פורטסון לדאלאס מאבריקס, תמורת ניק ואן אקסל, אייברי ג'ונסון, אנטואן ריגודו ופופאי ג'ונס.

באף אחת מ-7 עונותיו בתפקיד לא העפילה הקבוצה לשלב הפלייאוף, ובשתיים מתוכן ( ו-) רשמה את מאזן הניצחונות הנמוך ביותר באזור המערבי. בדצמבר 1999 מינה את עצמו למאמן הראשי של הווריורס, במקומו של פי. ג'יי. קרליסימו, ועד לסיום עונת רשמו תחתיו הווריורס מאזן של 13 ניצחונות ו-42 הפסדים. באפריל 2004 פוטר מתפקידו כג'נרל מנג'ר, והוחלף על ידי כריס מאלין.

==הערות שוליים==

קטגוריה:מסצ'וסטס: אישים
קטגוריה:בוגרי מכללת ספרינגפילד
קטגוריה:מאמני כדורסל אמריקאים
קטגוריה:מאמני סקרמנטו קינגס
קטגוריה:מאמני גולדן סטייט ווריורס
קטגוריה:מנהלי קבוצות ב-NBA
קטגוריה:אמריקאים שנולדו ב-1950
Bit

bit (בִּיט) היא אפליקציית תשלומים מבית בנק הפועלים, שבאמצעותה ניתן לשלם ולקבל תשלום. האפליקציה נתמכת במערכות ההפעלה אנדרואיד ו-iOS.

בפברואר 2021 אישר בנק ישראל ל-bit לשמש כארנק דיגיטלי.

==היסטוריה==
האפליקציה, שפותחה על ידי בנק הפועלים, הושקה בדצמבר 2016, במטרה לספק ממשק לביצוע תשלומים באמצעות הטלפון החכם, תוך חיוב כרטיס האשראי של המשלם. בשלב הראשון האפליקציה אפשרה העברת כספים בין אנשים, ובהמשך נוספה האפשרות לבקשת תשלום. בשלב הבא נוספה האפשרות לאסוף כסף מקבוצת אנשים באמצעות בחירה באנשי קשר או על ידי שליחת קישור לווטסאפ. בהמשך, bit החלה לאפשר ללקוחותיה קבלת זיכויים מחברות ביטוח, קרנות פנסיה ושירותי בריאות, ישירות לחשבון הבנק. כמו כן, bit החלה לאפשר תשלום במגוון אתרים ואפליקציות. בנוסף, bit מאפשרת לעסקים ולעצמאים לקבל תשלום באמצעות האפליקציה.

באוגוסט 2020 הודיע בנק הפועלים על פתיחת ה-API של היישומון לשימושם של מפתחים, אך נכון לינואר 2022 הדבר לא יצא לפועל.

האפליקציה אפשרה חיוב של אותו כרטיס אשראי ממכשירי טלפון שונים. משתמשים התלוננו שיכולת זו מהווה פרצת אבטחה, ושבפועל נגנבו להם אלפי שקלים תוך שימוש בפרצה זו. הפרצה נובעת משום שגם מי שאינו בעל הכרטיס אך בידיו פרטי כרטיס האשראי יכול לחייב כרטיס אשראי זה. בנק הפועלים הודיע על סגירת אפשרות זו.

לפי הערכה, עד מאי 2024 הגיעו הפסדי הבנק על אפליקציה זו למיליארד ש"ח.

==אופן התשלום==
זיהוי מקבל התשלום נעשה לפי מספר הטלפון הסלולרי שלו, שגם בו מותקנת אפליקציית bit. לאחר שהמשלם סיים את העברת התשלום באמצעות האפליקציה, המוטב מקבל הודעה על התשלום שהועבר אליו, ועליו לאשר את קבלתו תוך שלושה ימים. את מספר הטלפון של המוטב ניתן לבחור מתוך רשימה של מוטבים קודמים, או להקליד מספר של מוטב חדש. מספר טלפון אינו כולל ספרת ביקורת, ולכן טעות בהקלדת המספר לא תזוהה על ידי האפליקציה, והכסף יועבר אל בעל המספר השגוי, שברצותו יקבל את הכסף שהועבר אליו וברצותו יתעלם מההעברה השגויה.

העברת כספים באמצעות האפליקציה, כאשר היא מבוצעת בין משתמשים פרטיים, נעשית תוך חיוב כרטיס האשראי של המשלם, שמחויב במועד חיוב כרטיס האשראי, וקבלת הסכום באופן מידי בחשבונו של מקבל התשלום, המחויב בעמלת שורה (מלבד חשבונות בנק הפועלים הפטורים מעמלה). להערכת העיתון TheMarker סבסוד זה, בדמות אשראי ללא ריבית, עלה לבנק הפועלים 250 מיליון ש"ח בארבע השנים הראשונות לפעולתו. בשנת 2022 פורסמו הערכות שהפעלת האפליקציה עולה לבנק הפועלים יותר מ-100 מיליון ש"ח בשנה.

סכום ההעברה המצטבר מוגבל ל-3,600 ש"ח ליום ו-8,300 ש"ח לחודש. הסכום אותו ניתן לקבל בשנה קלנדרית באמצעות bit, בחשבון שאינו עסקי, לא יעלה על 50,000 ש"ח.

בשנת 2023 הושקה באפליקציה אפשרות לתשלום מרחוק בעמדות שירות עצמי, שתאפשר לילדים לבצע רכישות ללא כרטיס אשראי או מזומן.

==קישורים חיצוניים==
* 
* 
* עידן בן טובים, [https://www.geektime.co.il/bit-will-allow-small-business-to-receive-payment/ בלי ידיים: מעכשיו אפשר לשלם עם ביט בבתי עסק ללא הגבלה], באתר Geektime, 27.04.2020
* [https://www.gov.il/he/departments/publications/reports/p2pmarketresearch מחקר שוק: יישומוני העברות P2P], באתר רשות התחרות, 21 ביולי 2021
* 

== הערות שוליים ==

קטגוריה:בנק הפועלים
קטגוריה:אפליקציות מובייל
קטגוריה:תוכנות שהושקו ב-2016
קטגוריה:תשלום בנייד
אנטל מולנאר

עומדים:רבעיית המיתרים וולדבאואר - קרפאי. יושבים:[[בלה בארטוק (משמאל), זולטאן קודאי (מימין)]]
אנטל מולנאר (במקור מילר, בהונגרית: Molnár Antal; בודפשט, 7 בינואר 1890<ref></ref> – בודפשט, 7 בדצמבר 1983) היסטוריון למוזיקה, מלחין וכנר הונגרי-יהודי זוכה פרס קושוט.

== חייו ==
אנטל נולד במשפחה יהודית כבנם של ד"ר מור מולנאר (מילר) (1859–1934)<ref></ref> עורך דין, קונסול כללי ושל מלווין פרנקל (1869–1944).<ref></ref> הוא סיים את לימודיו בשנת 1890 באקדמיה למוזיקה ע"ש פרנץ ליסט אצל הכנר, מלחין ומנצח ההונגרי-יהודי ויקטור הרצפלד. בין השנים 1912–1919 היה מורה בבית הספר הגבוה למוזיקה סקשפווארוש (Székesfőváros). בין השנים 1910–1913 היה נגן ויולה של רביעיית המיתרים וולדבאואר - קרפאי (רביעיית המיתרים וולדבאואר-קרפאי הייתה הרביעייה ההונגרית המשפיעה ביותר של ראשית המאה העשרים עם קידום יצירות בנות התקופה. הם ניגנו, בין היתר, את ארבע הרביעיות הראשונות של בלה ברטוק ושל זולטאן קודאי בהונגריה). לאחר מכן בין השנים 1915–1917 היה חבר כנגן ויולה ברביעיית הפסנתר הובאי - דונאני - קרפאי. משנת 1919 היה מורה לתורת המוזיקה במכללה למוזיקה.

אנטל מולנאר היה אחד החלוצים המשכילים ביותר של תרבות המוזיקה ההונגרית. הוא ביצע עבודות קונסטרוקטיביות חשובות במוזיקה הפרקטית, מעשית וגם התאורטית. עבודתו מכסה כמעט את כל תחומי ספרות המוזיקה. הוא האיר באור חדש את החלק האתי והסוציולוגי של היסטוריית המוזיקה כמו גם את המתודולוגיה. הוא כתב עבור כתבי עת זרים והלחין עיבודים של שירי עם למקהלות גברים. בשנת 1930 העביר הרצאה בנושא מוזיקה הונגרית חדשה בקונגרס של Weltmusik- und Sangesbund בווינה. הוא השתתף כעמית מערכת בכתיבת הלקסיקון המוזיקלי, שיצא לאור בשנת 1930 על ידי אנדור ג'זה, בעריכת בנצה סאבולצ'י ואלדאר טוט.

בשנת 1957 הוכרה עבודתו על ידי זכייה בפרס קושוט.

== עבודותיו ==
 <div class="mw-content-ltr">

</div>

== ראו גם ==
* טמאש דמטר: [http://kiadok.lira.hu/kiado/rozsavolgyi/index.php?action=konyv&id=139460958&fbclid=IwAR2HcUVOqLIL0D7YC0ezRDBo5Oas8mZFwTR13im-XRtrW1vWdchmMQYnRZc הדימוי המוזיקלי של החברה] . בודפשט: 2017.
* טונדה סיטה: אנטל מולנאר

== לקריאה נוספת ==
* לוח זיכרון על בית מגוריו ב[[בודפשט]]בנצה סאבולצ'י ואלדאר טוט: לקסיקון למוזיקה, 1965
* לקסיקון יהודי הונגרי, פטר אוגווארי. בודפשט, 1929
* סיכום של ההופעות העיקריות של יצירות אנטל מולנאר ומיקומם של מאמריו הפחות ידועים בשנים 1910–1939. מצורפת רשימת עבודות בכתב יד 1939

== קישורים חיצוניים ==

== הערות שוליים ==

קטגוריה:ניצולי השואה
קטגוריה:מורים למוזיקה בהונגריה
קטגוריה:יהודים זוכי פרס באומגרטן
קטגוריה:יהודים זוכי פרס קושוט
קטגוריה:מלחינים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:בוגרי האקדמיה למוזיקה ע"ש פרנץ ליסט
קטגוריה:הונגרים שנולדו ב-1890
קטגוריה:הונגרים שנפטרו ב-1983
אלעד שושן

אלעד שושן (נולד ב-14 באוקטובר 1981) הוא קצין בצה"ל בדרגת אלוף-משנה, המשמש מפקד חטיבת שועלי מרום. קודם לכן שימש קצין אג"ם של מפקדת העומק, מפקד חטיבת פארן, סגן מפקד חטיבת הצנחנים ומפקד גדוד 101.

== ביוגרפיה ==
שושן נולד וגדל במושב יתד שבמועצה אזורית אשכול. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ו. התגייס לצה"ל בנובמבר 2000, התנדב לצנחנים והתקבל לסיירת צנחנים. לאחר מסלול הכשרה שירת כלוחם בסיירת, והשתתף במבצע מסע בצבעים ובמבצע חומת מגן. עבר קורס מ"כים חי"ר וקורס קציני חי"ר. בסיום הקורס שב לסיירת ומונה למפקד צוות, ולקח חלק בלחימה כנגד הטרור הפלסטיני באינתיפאדה השנייה. לאחר מכן שימש כסגן מפקד סיירת הצנחנים. בשנת 2005 יצא לחופשה לקראת לימודים במכללה לפיקוד טקטי. בעודו בחופשה התבקש על ידי מפקד החטיבה, יוסי בכר, לחזור ולהתמנות למפקד פלוגת מסלול בגדוד 101. לאחר שובו ללימודיו פרצה מלחמת לבנון השנייה, הוא קטע את לימודיו, ושובץ כמפקד חפ"ק חטיבת צנחנים במילואים עד לסיום המלחמה.

בסיום לימודיו מונה למפקד פלוגת הכשרות בגדס"ר צנחנים, והוביל את הפלוגה בין היתר במהלך מבצע עופרת יצוקה. בהמשך שימש כמפקד פלוגת החוד בגדוד 202. לאחר מכן היה קצין אג"ם של גדוד 202. בפברואר 2011 מונה למפקד סיירת צנחנים, ושירת בתפקיד עד אוגוסט 2012. בהמשך שימש כסגן מפקד יחידת מגלן בין השנים 2013–2014, בין היתר במהלך מבצע צוק איתן. לאחר מכן יצא ללימודים בפו"ם.

בשנת 2015 הועלה לדרגת סא"ל ומונה לראש ענף חי"ר במא"ש במל"י, ושימש בתפקיד עד שנת 2016. ביוני 2016 מונה למפקד גדוד 101, תפקיד אותו מילא עד 12 ביולי 2018. לאחר מכן שימש כסגן מפקד חטיבת הצנחנים בין השנים 2018–2020. ב-10 באוגוסט 2020 הועלה לדרגת אל"ם וב-18 באוגוסט מונה למפקד חטיבת פארן, ושירת בתפקיד עד 2 בינואר 2022. בשנת 2022 מונה לקצין אג"ם של מפקדת העומק, תפקיד אותו מילא עד שנת 2023. ב-28 בספטמבר 2023 מונה למפקד חטיבת שועלי מרום. שושן פיקד על החטיבה במלחמת חרבות ברזל, במהלכה לחמה ברצועת עזה, השמידה תשתיות אויב והרגה פעילי חמאס.

== חיים אישיים ==
שושן מתגורר בקיבוץ במועצה אזורית יואב. נשוי לענבל ואב לשלושה. בעל תואר ראשון במתמטיקה ותואר שני במנהל עסקים.

== קישורים חיצוניים ==

* 
* , 26 במאי 2017
* 
* 
* 
* 
* 
* 
; מפרי עטו:
* [https://www.maarachot.idf.il/media/13ljkim3/מערכות_497_שושן_-_תוקן_כראוי.pdf הרוצה להכריע ישמר בארגז הכלים שלו את הפעולה בעומק], מערכות, גיליון 497, יוני 2023

== הערות שוליים ==

קטגוריה:לוחמי יחידת מגלן
קטגוריה:מפקדי סיירת צנחנים
קטגוריה:מפקדי גדודים בחטיבת הצנחנים
קטגוריה:מפקדי חטיבת פארן
קטגוריה:מפקדי חטיבה 646
קטגוריה:אלופי-משנה בצה"ל
קטגוריה:אנשי הקיבוץ
קטגוריה:בוגרי הפנימייה הצבאית לפיקוד חיפה
קטגוריה:מועצה אזורית אשכול: אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1981
אינפיניטי אסנס

אינפיניטי אסנס (באנגלית: Infiniti Essence) היא מכונית קונספט בתצורת מכונית ספורט קופה המוגדרת כמכונית בעלת הנעה היברידית, אשר הוצגה על ידי חטיבת הרכב אינפיניטי, חטיבה של יצרנית הרכב ניסאן (Nissan Motor Company Ltd) היפנית בשנת 2009.

פירוש שמו של הדגם "Essence" מאנגלית לעברית: "מַהוּת".

=="אינפיניטי אסנס"==
* אינפיניטי אסנס" הוצגה לראשונה בתערוכת המכוניות הבינלאומית בז'נבה בשנת 2009.
* מנוע היברידי משולב: מנוע בעירה פנימית מסוג מנוע בנזין ומנוע חשמלי.
* 2 דלתות.
* 2 נוסעים.
* מיקום סוללת-ליתיום-יון באזור תא המטען התחתון.
* תא המטען: סט מזוודות של בית האופנה הצרפתי לואי ויטון בן שלושה חלקים נכנס לתא המטען, והרצפה מחליקה החוצה כאשר תא המטען פתוח לגישה למטען (ראו תמונה).
* דגם "אינפיניטי אסנס" מכיל גם תכונות בטיחות למניעת התנגשויות בגב ובצד. חיישנים בצדדים ובגב מזהירים את הנהג כאשר הוא חש ברכב, ובלמים מופעלים אם מתעלמים מההתראה.

==גלריה==
<gallery mode="packed" heights="130">
קובץ:Infiniti Essence.jpg | "אינפיניטי אסנס"
קובץ:Infiniti concept3.jpg | "אינפיניטי אסנס"
קובץ:Infiniti concept2.jpg | "אינפיניטי אסנס"
</gallery>

==ראו גם==
* מכונית קונספט
* הנעה היברידית
* מכונית ירוקה

==קישורים חיצוניים==

* 
* 
* 

==הערות שוליים==

קטגוריה:מכוניות קונספט
קטגוריה:מכוניות ספורט
קטגוריה:מכוניות היברידיות
קטגוריה:דגמי מכוניות שהושקו ב-2009
קטגוריה:כלי רכב יפניים
קטגוריה:רכבי אינפיניטי
דז'אניק פאיזייב

ג'אחונגיר חביבולאייביץ' (דז'אניק) פאיזייב (באוזבקית: Jahongir Habibullo ugli Fayziev; נולד ב-30 ביולי 1961, טשקנט, אוזבקיסטן הסובייטית, ברית המועצות) הוא קולנוען סובייטי, רוסי ואוזבקי, במאי קולנוע וטלוויזיה, תסריטאי ומפיק. מנכ"ל אולפן הקולנוע KIT (מאז דצמבר 2016).

== ביוגרפיה ==
נולד ב-30 ביולי 1961 למשפחת שחקנים. אביו – הבמאי האוזבקי חביב פאיזייב, אמו – השחקנית אויידין נורבאייבה. הוריו התגרשו כשדז'אניק היה בן פחות משנה. בהמשך, האם נישאה לשחקן האוסטי בימבולאט וטאייב ומנישואין אלה, לדז'ניק יש אח צעיר, זארובק וטאייב.

מאז ילדותו כיכב בסרטי טלוויזיה. בשנת 1983 סיים את לימודיו במחלקה למשחק של VGIK (סדנה של בוריס צ'ירקוב), בשנת 1991 סיים לימודים במחלקת הבימוי של VGIK (בסדנה של יורי אוזרוב). בסוף שנות השמונים הוא הפך לבמאי טלוויזיה והוציא לאור מספר פרויקטים, כולל סדרה של סרטי המוזיקה לשנה החדשה "שירים ישנים על העיקר" עבור רשת ORT.

מאז 1993 הוא חי ועובד במוסקבה. בשנת 1995 הגיע לטלוויזיה, בשנת 2000 הקים את אולפן הפקת הטלוויזיה "FU-24". מנהל התוכנית "קינופנורמה" (1995, בערוץ 1 אוסטנקינו), מפתח הרעיון ומנהל התוכנית "יירוט" (1997, NTV) ושיתף פעולה באופן הדוק עם הערוץ הראשון. משנת 2002 עד 2005 היה מנהל הפקות הקולנוע של הערוץ הראשון.

מתחילת שנות האלפיים הוא עוסק בעיקר בבימוי סרטים וסדרות טלוויזיה. הוא השתתף בפרויקט יצירת סרט הפנטזיה עתיר האפקטים "כלב זאב", אך בגלל חוסר מימון עזב אותו. הסרט הושלם בהמשך על ידי ניקולאי לבדב. בשנת 2005 ביים פאיזייב את הסרט "גמביט טורקי" המבוסס על הרומן מאת בוריס אקונין.

באוגוסט 2005 הקים יחד עם עמיתו מהערוץ הראשון אנטולי מקסימוב את חברת דירקציה קינו כחברת הפקות ועד שנת 2010 עבד שם כסמנכ"ל ומפיק סרטים וסדרות, כולל הסרט "אדמירל"<ref></ref><ref></ref> בבימויו של אנדריי קראבצ'וק. לאחר שעזב את החברה הוא יצר את אולפן "בוננזה" והפך למפיק העיקרי בחברה החדשה.

בשנת 2012 ביים את הסרט "אוגוסט. השמיני"<ref></ref>. מאז אותה שנה הוא היה ראש הסדנה הניסויית במכון הקולנוע VGIK.

מאז דצמבר 2016 מכהן כמנכ"ל אולפן KIT. האולפן מצוי בבעלותה של חברת האחזקות Gazprom-Media, שמפיקה באמצעות GPM Cinema and Television (GPM KIT LLC) סדרות טלוויזיה עבור ערוץ NTV<ref></ref>. היה שותף להפקת סדרות הטלוויזיה משמרת רביעית, החתרן: סוף המלחמה, הסב מורוזוב, הקתדרלה והסרטים רוסלקה: אגם המתים, גבול.

== פילמוגרפיה ==
==== טלוויזיה ====
* 1989 – מי אתה?
* 1991 – קאמי
* 2000 – עצירה לפי דרישה
* 2001 – פינה חמישית
* 2020 - מרד

==== קולנוע ====
* 2005 – גמביט טורקי
* 2012 – אוגוסט. השמיני
* 2017 – אגדת קולובראט
* 2020 – שוער הגלקסיה

== קישורים חיצוניים ==

* [http://sib.fm/interviews/2012/01/19/kino-v-massy הבמאי דז'ניק פאיזייב על קתרזיס בקולנוע המסחרי]

== הערות שוליים ==

*
קטגוריה:תסריטאים רוסים
קטגוריה:מפיקי קולנוע רוסים
קטגוריה:במאי קולנוע רוסים
קטגוריה:שחקני קולנוע וטלוויזיה רוסים
קטגוריה:מהגרים מאוזבקיסטן
קטגוריה:רוסים שנולדו ב-1961
רחוב הלוחמים (חולון)

רחוב הלוחמים הוא רחוב ראשי ומרכזי בעיר חולון. הוא מתחיל במחלף וולפסון ומסתיים בכיכר הלוחמים (מעגל התנועה הגדול בישראל). הרחוב משתייך לציר אורכי שמתחיל ממחלף וולפסון ומסתיים במחלף חולון מזרח.

ברחוב זה שוכנים אתרים מרכזיים וחשובים, ובהם בית החולים וולפסון, משרד הרישוי, קאנטרי חולון, אצטדיון הלוחמים ועוד. רחוב זה מהווה ציר תחבורה חשוב, מכיוון שהוא מסתעף עם רחוב תל גיבורים בתל אביב בצפון, מחלף וולפסון ממערב ושדרות לוי אשכול ממזרח. כמו כן, רחוב זה הוא מבין צירי התחבורה הציבורית המרכזיים ביותר בחולון כאשר נפח התחבורה הציבורית עולה על 500 אוטובוסים ושירותי תחבורה ציבורית אחרים ביממה לאורך הרחוב. ממול לבית החולים וולפסון שוכן מסוף אוטובוסים שמשרת מעל עשרה קווים עירוניים, פנימיים ובינ-עירוניים.

במסגרת התכנית "מהיר לעיר" מתוכנן להיסלל נתיב תחבורה ציבורית לאורך כל הרחוב שעתיד להקל על עומסי התנועה ברחוב. בשנת 2009 סללה עיריית חולון נתיבי אופניים לאורך הרחוב, מהלך זה הוביל לביקורת שלילית מצד התושבים שטענו שנתיב זה מקצר את רוחב המדרכה מה שיוצר סכנה תמידית בקרב הולכי הרגל ברחוב.

== הערות שוליים ==
Screaming Life/Fopp

Screaming Life/Fopp הוא אלבום אוסף הראשון של להקת הגראנג' האמריקאית סאונדגארדן, שיצא במאי 1990 בחברת סאב פופ. האלבום יצא בהוצאה מחודשת ב-24 בנובמבר 2013 (כ-23 שנים לאחר ההוצאה המקורית).

==רקע==
אוסף זה שהוא האלבום אוסף הראשון של הלהקה, הוא למעשה שילוב של שני המיני-אלבומים הראשונים של הלהקה: "Fopp" ו"Screaming Life" שיצאו ב-1987 ו-1988 שאוחדו לשחרור אחד, וזאת לאחר שחרור שני אלבומי אולפן מלאים ששוחררו בשנתיים לפני האלבום: "Ultramega OK" (מ-1988) ו-"Louder Than Love" (מ-1989), שצברו פופולריות רבה, וחברת התקליטים רצתה ליצור רצף תודעתי של שחרורים של הלהקה.

השחרור המחודש ב-2013 כולל רצועת בונוס שנקראת "Sub Pop Rock City" שלא קיימת בשחרור המקורי מ-1990. שיר זה הוקלט בתקופת הקלטת אלבום הבכורה, והיה זמין רק באוסף "Sub Pop 200" (אוסף שירי גראנג' של חברת התקליטים סאב-פופ).

== רשימת השירים ==

==קרדיטים==
* מאט קמרון - תופים
* כריס קורנל - שירה
* קים ת'איל - גיטרות
* הירו ימאמוטו - בס
* ג'ק אנדינו - הפקה, עיבוד (רצועות 1-6)
* סטיב פיסק - הפקה (רצועות 7-10)
* דרו קנולטה - תכנותים (רצועות 7-10)
* סאונדגארדן - הפקה (רצועות 1-6)
* צ'ארלס פיטרסון - צילומים
* סוזן סילבר - ניהול אמנים

== קישורים חיצוניים ==

קטגוריה:סאונדגארדן
קטגוריה:אלבומי 1990
קטגוריה:אלבומי אוסף באנגלית
גרוס ברזן (חוות הכשרה)

גרוס ברזן (בגרמנית: Groß Breesen) היה שמה של חוות הכשרה לא ציונית לנוער יהודי גרמני בכפר השלזי גרוס ברזן (כיום בז'ז'נו טשבניצה, Brzezno Trzebnica, פולין), ליד טרבניץ (כיום טשבניצה, Trzebnica , בדרום מזרח פולין). החווה הוקמה על ידי הנציגות הארצית של יהודי גרמניה ב-1936, בתגובה לרדיפת יהדות גרמניה על ידי המשטר הנאצי, והתקיימה עד 1942.

==היסטוריה==
בגרמניה הנאצית התקשו המוסדות היהודיים יותר ויותר להקנות חינוך והכשרה מקצועית לנוער. כדי לפתור בעיה זו, הקימו המוסדות היהודיים, בעיקר הנציגות הארצית של יהודי גרמניה, מרכזי הכשרה מקצועית לנוער יהודי שביקש להגר מגרמניה, לאו דווקא לארץ ישראל, וזאת כדי לפתור את בעייתו של הנוער היהודי בן לבתים מתבוללים, שהיה מרוחק, הן מהדת והן מהציונות. 

בינואר 1936 הקימה הנציגות מסלול הכשרה ליהודים לא ציונים לשם הכנתם להגירה. כ-125 בני נוער נועדו לקבל במסגרת זו הכשרה בענפי חקלאות, עבודות ייצור ומשק בית, וכן ללמוד שפות זרות. בניגוד להכשרות ציוניות, הושם דגש בהכשרה על לימודי תרבות גרמנית ויהודית. בין המעורבים בהקמת מסלול ההכשרה היו יוליוס זליגזון , יוליוס ברודניץ , אוטו הירש, ליאו לוונשטיין, אוטיליה שנוואלד (Ottilie Schoenewald) , קורט בונדי ומקס ורבורג.

בשנת 1938, כ-5,500 בני נוער יהודיים, מתוך כ-60,000 בני נוער יהודיים שהיו אז בגרמניה, למדו ב-94 מרכזי הכשרה כאלה, רובם בקורסים דו שנתיים. הם למדו מלאכות יד ועבודות משק בית. אחרי ליל הבדולח צנח מספרם בחדות. 
התוכניות להגירה משותפת של כל בוגרי חוות ההכשרה בגרוס ברזן אל מעבר לים נכשלו. רובם יצאו מגרמניה באופן עצמאי, כבודדים, לפני ליל הבדולח. יום למחרת ליל הבדולח, ב-10 בנובמבר 1938, הותקפה החווה על ידי אנשי אס אס. הנערים, המדריכים, המחנכים וכמעט כל מנהלי העבודה גורשו למחנה הריכוז בוכנוולד. לאחר שישה שבועות שוחררו כמעט כולם תמורת התחייבות להגר מיד מגרמניה. גרוס ברזן המשיך להתקיים כמתקן הכשרה וקיבל 114 משתתפים לקורס שלישי. 

בשנת 1942 נסגר מרכז ההדרכה על ידי הגסטפו. היהודים שעדיין התגוררו בגרוס ברזן בשנת 1942 הועברו לאושוויץ.

==ראו גם==
* גוט וינקל (חוות הכשרה)

== קישורים חיצוניים ==
* [https://www.yadvashem.org/he/holocaust/this-month/september/1941.html על חוות ההכשרה בגרוס ברזן], באתר יד ושם

קטגוריה:יהדות גרמניה
קטגוריה:גרמניה: אנטישמיות
קטגוריה:שואת יהודי גרמניה
מבצע איזבלה

מבצע איזבלה הייתה תוכנית מגירה נאצית להשגת בסיסים בספרד ופורטוגל, ותוכננה לצאת לפועל אחרי הפלישה הגרמנית לברית המועצות, זאת במטרה להקשיח את המצור שהוטל על בריטניה. בסופו של דבר, עקב השינויים במהלך המלחמה, המבצע לא יצא לפועל.

== רקע ==
אחרי נפילת צרפת, גרמניה שלטה בחלקים נרחבים באירופה מגבול צרפת-ספרד עד ברית המועצות. ספרד, שנטתה לצד מדינות הציר, קיימה מגעים עם גרמניה במטרה להצטרף אליהן, ומגעים אלו הולידו בין היתר את מבצע פליקס לכיבוש גיברלטר. עם זאת, שליט ספרד, פרנסיסקו פרנקו העלה במהלך ועידת אנדאי, בה נפגש עם היטלר, דרישות רבות ויקרות שהביאו את היטלר לוותר על צירופו למלחמה. גם אחרי המגעים הללו המשיכו הגרמנים לפעול בנושא חצי האי האיברי, וב-11 ביוני 1941 הוציא היטלר את דירקטיבה מס' 32, בה נכתב כי "בעתיד הקרוב, על ספרד יהיה להחליט אם היא מתכננת לשתף פעולה במלחמה נגד הבריטים או לא." בהמשך להוראתו של היטלר, החלו בפיקוד הגרמני לתכנן את כיבושן של ספרד, פורטוגל, גיברלטר, האיים האזוריים וכף ורדה.

== עיקרי התוכנית ==
מבצע איזבלה הייתה תוכנית ראשונית לפלישה שבהמשך כונתה "מבצע אילונה". בדומה למבצע פליקס, התוכנית כללה פלישה לספרד, פורטוגל, גיברלטר, האיים האזוריים וכף ורדה. יחד עם זאת, הנחת המוצא שבידלה את מבצע איזבלה ממבצע פליקס הייתה שהכוחות הספרדיים יגלו אהדה לגרמנים וכי מהות הפלישה לספרד היא לסייע לכוחותיה למקרה של פלישה מצד בעלות הברית. כדי לאבטח את האגף הדרומי בפלישה, על הוורמאכט הוטל לכבוש את נמל דקר שהיה בשליטת צרפת של וישי.

המטרה האסטרטגית של המבצע הייתה לחסום בפני הבריטים את דרכי הגישה למזרח התיכון ולהודו. תעלת סואץ, מלטה וגיברלטר היו נקודות אסטרטגיות מבחינת הבריטים שכן בלעדיהן הים התיכון היה נחסם עבורם.

== הכנות מבצעיות ==
על אף שהמבצע מעולם לא יצא לפועל, בזיכרונותיו כתב פרנץ האלדר כי בסיס לוגיסטי הוקם בבורדו, כהכנה למבצע איזבלה.

== לקריאה נוספת ==
* 
* 
* 

== קישורים חיצוניים ==
*

== הערות שוליים ==

קטגוריה:זירת דרום ומרכז אירופה במלחמת העולם השנייה
איזבלה
קטגוריה:מלחמת העולם השנייה: 1941
קטגוריה:ספרד במלחמת העולם השנייה
קטגוריה:פורטוגל במלחמת העולם השנייה
קטגוריה:גיברלטר: היסטוריה צבאית
איזבלה
PicoLisp

PicoLisp היא שפת תכנות ממשפחת שפות Lisp. היא רצה על מערכות הפעלה כגון לינוקס אשר עונות על אוסף התקנים של IEEE, לשמירה על תאימות בין מערכות הפעלה (בעיקר מערכות הפעלה דמויות יוניקס). אוסף תקנים זה נקרא POSIX. תכונותיה העיקריות של PicoLisp הן פשטות ומינימליזם : יצירת מערכות אשר משתמשות בכמה שפחות משאבי תוכנה וחומרה .

== פיצ'רים ==

== היסטוריה ==
בשלהי שנות ה-80 של המאה ה-20, פיתוח ב-PicoLisp החל במחשבי מקינטוש. לאחר מכן, ל-PicoLisp הוספו היסבים במערכות ההפעלה DOS ו-SCO Unix. משנת 1993, היא שומשה בעיקר במערכת ההפעלה לינוקס, ובאמצע שנות ה-90 הוספו פעולות על מסדי נתונים. הגרסאות הראשונות של PicoLisp נכתבו בשילוב של C ו-Assembly, אך בשנת 1999, פותחה גרסה שכתובה רק ב-C.

בשנת 2002, שוחחרה הגרסה תחת רישיון GPL ובשנת 2010, שונה הרישיון ל- MIT/X11 .

בשנת 2009, שוחררה גרסה של 64 ביט, שכתובה ב-Assembly, ובשנת 2010, שוחררה גרסה חדשה ב-Java ששמה Ersatz PicoLisp .

בקיץ של 2016, החל הפיתוח של Pilbox ( קיצור של "PicoLisp Box" ) - יישום במערכת ההפעלה אנדרואיד שמאפשר לכתוב יישומים ב-PicoLisp טהור.
{| class="wikitable"
|+ציר זמן של ניבי Lisp
!1955
!1960
!1965
!1970
!1975
!1980
!1985
!1990
!1995
!2000
!2005
!2010
!2015
!2019
|-
! colspan="3" |LISP 2 ,LISP 1.5 ,LISP
| colspan="10" |
|-
| colspan="2" |
! colspan="5" |Maclisp
| colspan="6" |
|-
| colspan="3" |
! colspan="5" |Interlisp
| colspan="5" |
|-
| colspan="4" |
! colspan="5" |Lisp Machine Lisp
| colspan="4" |
|-
| colspan="4" |
! colspan="4" |Scheme
! colspan="2" |R5RS
! colspan="1" |R6RS
! colspan="3" |R7RS small
|-
| colspan="4" |
! colspan="2" |NIL
|-
| colspan="5" |
! colspan="2" |Franz Lisp
|-
| colspan="5" |
! colspan="9" |Common Lisp
|-
| colspan="5" |
! colspan="9" |Le Lisp
|-
| colspan="6" |
! colspan="3" |T
| colspan="4" |
|-
| colspan="6" |
! colspan="8" |Emacs Lisp
|-
| colspan="6" |
! colspan="8" |AutoLISP
|-
| colspan="6" |
! colspan="8" |<big>PicoLisp</big>
|-
| colspan="7" |
! colspan="6" |EuLisp
|-
| colspan="7" |
! colspan="8" |ISLISP
|-
| colspan="7" |
! colspan="8" |OpenLisp
|-
| colspan="7" |
! colspan="4" |PLT Scheme
! colspan="3" |Racket
|-
| colspan="7" |
! colspan="7" |GNU Guile
|-
| colspan="9" |
! colspan="5" |Visual LISP
|-
| colspan="10" |
! colspan="2" |Qi, QiII
! colspan="2" |Shen
|-
| colspan="10" |
! colspan="4" |Clojure
|-
| colspan="10" |
! colspan="4" |Arc
|-
| colspan="10" |
! colspan="4" |LFE
|-
| colspan="11" |
! colspan="3" |Hy
|
|}

==קישורים חיצוניים==

[https://wiki.c2.com/?PicoLisp PicoLisp באתר C2 Wiki]

[https://picolisp.com/wiki/?Documentation הדוקומנטציה של PicoLisp]

[https://software-lab.de/doc/tut.html מדריך PicoLisp]

=== רפרנסים ===
* [https://software-lab.de/down.html PicoLisp Download]". Software Lab. Retrieved 18 November 2018".
* Burger, Alexander. "[http://software-lab.de/doc64/structures Internal structures]". Software Lab. Retrieved 18 November 2018.
* [http://picolisp.com/wiki/?ArticleQuote "Even small details make a difference!".]
* Burger, Alexander (8 May 2013). [http://software-lab.de/ersatz/README "Ersatz PicoLisp"]. Software Lab.
* [https://www.mail-archive.com/picolisp@software-lab.de/msg04823.html "Announce: PicoLisp in Hardware".]

==הערות שוליים==

קטגוריה:ניבי Lisp